Onderhoud: Les Javan | rooi rose Onderhoud: Les Javan | rooi rose
Onderhoud: Les Javan
Waaroor gaan die storie?
Die storie speel hom op 'n Karoodorpie af en handel oor die doen en late van die mense wat daar bly. Mense trek om verskillende redes platteland toe en een familie het 'n pynlike geheim wat mettertyd uitkom.
Hoe het jy in die wêreld van musiek beland?
Ek het van kleins af klanke en musiek oral om my gehoor, soos hoe die wind deur bome met blare waai, bome sonder blare, deur die gras … Daar is 'n groot verskil. Ek het gesien ander mense bespeel instrumente en het besluit om die goed uit my kop te kry moet ek 'n instrument leer speel. Bekfluitjie was eerste, toe volg die res.
'n Bietjie persoonlike agtergrond?
Ek is op Kraaifontein gebore en van twee weke oud het ek tussen families op die Weskus geswerf. Op Oom Chrisjan se plaas, naby Piketberg, het ek van die natuur geleer en ook hoe om 'n skaap te slag. Ek het ook in die Wes-Kaap en Karoo gebly, maar ek beskou myself as 'n "Weskus-klong".
Wat is jou lewensmotto?
Wanneer ons die manier verander waarop ons na die lewe kyk, verander die lewe waarna ons kyk.
Is daar nog 'n CD op pad? Ek het jou lief was pragtig!
Ons gaan teen die middel van die jaar 'n klankbaan-CD vir Vlug na Egipte uitreik. Ek is ook besig om nog 'n Afrikaanse album op te neem, 'n Engelse album gaan die lig sien, asook 'n meer eklektiese jazz-CD.